CELEX: 32010R0892
Language: sl
Date: 2010-10-08
Title: Uredba Komisije (EU) št. 892/2010 z dne 8. oktobra 2010 o statusu nekaterih proizvodov glede krmnih dodatkov, ki spadajo na področje uporabe Uredbe (ES) št. 1831/2003 Evropskega parlamenta in Sveta  Besedilo velja za EGP

9.10.2010   
            
            
               SL
            
            
               Uradni list Evropske unije
            
            
               L 266/6
            
         UREDBA KOMISIJE (EU) št. 892/2010
   z dne 8. oktobra 2010
   o statusu nekaterih proizvodov glede krmnih dodatkov, ki spadajo na področje uporabe Uredbe (ES) št. 1831/2003 Evropskega parlamenta in Sveta
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 2(3) Uredbe,
   ob upoštevanju naslednjega:
   
               (1)
            
            
               Pri nekaterih snoveh, mikroorganizmih ali pripravkih, imenovanih proizvodi, obstaja negotovost, ali gre za krmne dodatke. Ta negotovost zadeva nekatere proizvode, ki so dovoljeni kot krmni dodatki, vključeni v register krmnih dodatkov in tudi v katalog Skupnosti posamičnih krmil iz člena 24 Uredbe (ES) št. 767/2009 Evropskega parlamenta in Sveta z dne 13. julija 2009 o dajanju krme v promet in njeni uporabi, spremembi Uredbe (ES) št. 1831/2003 Evropskega parlamenta in Sveta in razveljavitvi Direktive Sveta 79/373/EGS, Direktive Komisije 80/511/EGS, direktiv Sveta 82/471/EGS, 83/228/EGS, 93/74/EGS, 93/113/ES in 96/25/ES ter Odločbe Komisije 2004/217/ES (2), nekatere proizvode, ki niso niti dovoljeni kot krmni dodatki niti vključeni v katalog Skupnosti posamičnih krmil, in nekatere proizvode, ki so dovoljeni kot krmni dodatki, vendar bi se lahko vključili v katalog Skupnosti posamičnih krmil pod pogoji iz Uredbe (ES) št. 767/2009.
            
         
               (2)
            
            
               Da bi se pri obravnavi takšnih proizvodov izognili neskladjem, olajšali delo pristojnim nacionalnim kontrolnim organom in zmanjšali obremenitev zainteresiranih strani, je treba za nekatere proizvode sprejeti uredbo, ki določa, da navedeni proizvodi niso krmni dodatki.
            
         
               (3)
            
            
               Za navedeno določitev je treba upoštevati vse značilnosti zadevnih proizvodov.
            
         
               (4)
            
            
               S primerjavo značilnosti proizvodov, vključenih v register krmnih dodatkov, na eni, ter proizvodov, navedenih v katalogu posamičnih krmil, na drugi strani se lahko določijo nekatera merila za razvrščanje proizvodov kot krmil, krmnih dodatkov ali drugih proizvodov. Koristna merila pri tem razločevanju so med drugim način proizvodnje in predelave, stopnja standardizacije, homogenizacija, čistost, kemijska definicija ter način uporabe proizvoda. Zaradi doslednosti se proizvodi s podobnimi značilnostmi razvrščajo po analogiji. Pri proizvodih, pri katerih je obstajal dvom, ali gre za krmne dodatke, se je izvedel pregled, ki je upošteval ta merila.
            
         
               (5)
            
            
               Na podlagi navedenega pregleda se proizvodi iz Priloge ne štejejo med krmne dodatke s področja uporabe Uredbe (ES) št. 1831/2003.
            
         
               (6)
            
            
               Za označevanje proizvodov, dovoljenih kot krmni dodatki, in označevanje posamičnih krmil ter sestavljenih krmnih mešanic, ki vsebujejo navedene proizvode, je treba določiti prehodno obdobje, da bi nosilci dejavnosti na področju krme imeli čas za prilagoditev. Navedene proizvode je treba tudi črtati iz registra krmnih dodatkov.
            
         
               (7)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Snovi, mikroorganizmi in pripravki (imenovani „proizvodi“) iz Priloge niso krmni dodatki s področja uporabe Uredbe (ES) št. 1831/2003.
   Člen 2
   Proizvodi, navedeni v delu 1 Priloge, se ne štejejo več med krmne dodatke, za katere je bilo izdano dovoljenje na področju uporabe Uredbe (ES) št. 1831/2003.
   Člen 3
   Proizvodi iz dela 1 Priloge, označeni kot krmni dodatki in premiksi v skladu z Uredbo (ES) št. 1831/2003, se lahko še naprej dajejo v promet do 9. oktobra 2013 in uporabljajo do porabe zalog. Enako velja za posamična krmila in sestavljene krmne mešanice, katerih označevanje navaja te proizvode kot krmne dodatke v skladu z Uredbo (ES) št. 767/2009.
   Člen 4
   Ta uredba začne veljati na dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 8. oktobra 2010
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 268, 18.10.2003, str. 29.
   
      (2)  UL L 229, 1.9.2009, str. 1.
   
      PRILOGA
      
         Proizvodi, ki niso krmni dodatki s področja uporabe Uredbe (ES) št. 1831/2003
      
      DEL 1
      
         Proizvodi, ki so bili dovoljeni kot krmni dodatki
      
      
                  1.1
               
               
                  Kalcijev karbonat
               
            
                  1.2
               
               
                  Natrijev dihidrogen ortofosfat
               
            
                  1.3
               
               
                  Dinatrijev hidrogen ortofosfat
               
            
                  1.4
               
               
                  Trinatrijev ortofosfat
               
            
                  1.5
               
               
                  Natrijev sulfat
               
            
                  1.6
               
               
                  Kalcijev tetrahidrogen diortofosfat
               
            
                  1.7
               
               
                  Kalcijev hidrogen ortofosfat
               
            
                  1.8
               
               
                  Tetranatrijev difosfat
               
            
                  1.9
               
               
                  Pentanatrijev trifosfat
               
            
                  1.10
               
               
                  Dikalcijev difosfat
               
            
                  1.11
               
               
                  Kalcijev sulfat, dihidrat
               
            
                  1.12
               
               
                  Natrijev karbonat
               
            
                  1.13
               
               
                  Natrijev hidrogenkarbonat
               
            
                  1.14
               
               
                  Natrijeve, kalijeve in kalcijeve soli užitnih maščobnih kislin z najmanj štirimi ogljikovimi atomi / stearati
               
            
                  1.15
               
               
                  Mono- in digliceridi maščobnih kislin z najmanj štirimi ogljikovimi atomi
               
            
                  1.16
               
               
                  Mono- in digliceridi užitnih maščobnih kislin z najmanj štirimi ogljikovimi atomi, esterizirani z naslednjimi kislinami: ocetna, mlečna, citronska, vinska, mono- in diacetilna vinska
               
            
                  1.17
               
               
                  Glicerol
               
            
                  1.18
               
               
                  Propan-1,2-diol
               
            
                  1.19
               
               
                  Pektini
               
            DEL 2
      
         Proizvodi, ki niso bili dovoljeni kot krmni dodatki
      
      
                  2.1
               
               
                  Kalijev klorid
               
            
                  2.2
               
               
                  Kalcijev klorid
               
            
                  2.3
               
               
                  Kalcijev natrijev fosfat
               
            
                  2.4
               
               
                  Natrijev magnezijev fosfat
               
            
                  2.5
               
               
                  Metil sulfonil metan (MSM)
               
            
                  2.6
               
               
                  Navadni karamel
               
            
                  2.7
               
               
                  Glukozamin, hitosamin (amino sladkor (monosaharid), ki sta sestavni del polisaharidov hitosana in hitina ter se na primer proizvedeta s hidrolizo eksoskeletov rakov in drugih členonožcev ali s fermentacijo žita, na primer koruze ali pšenice)
               
            
                  2.8
               
               
                  Kondroitin sulfat (polisaharid s ponavljajočo se enoto iz amino sladkorja in D-glukuronske kisline, sulfatni estri kondroitina so pomemben sestavni del hrustanca, kit in kosti)
               
            
                  2.9
               
               
                  Hialuronska kislina (glukozaminglukan (polisaharid) s ponavljajočo se enoto iz amino sladkorja (N-acetil-D-glukozamin) in D-glukuronske kisline, prisotna v koži, sinovijski tekočini in popkovnici, proizvaja se na primer iz živalskih tkiv ali z bakterijsko fermentacijo)
               
            
                  2.10
               
               
                  Jajca v prahu (sušena jajca brez lupine ali mešanica sušenega albumina in sušenega jajčnega rumenjaka)
               
            
                  2.11
               
               
                  Laktuloza (disaharid (4-O-D-galaktopiranozil-D-fruktoza), pridobljena iz laktoze z izomerizacijo glukoze v fruktozo. Naravno prisotna v toplotno obdelanem mleku in mlečnih izdelkih)
               
            
                  2.12
               
               
                  Rastlinski steroli (fitosteroli so skupina steroidnih alkoholov, naravno prisotnih v rastlinah v majhnih količinah in v obliki prosti sterolov ali esterizirani z maščobnimi kislinami)
               
            
                  2.13
               
               
                  Zdrob iz žametnic (zmleti sušeni cvetovi Tagetes sp.)
               
            
                  2.14
               
               
                  Zdrob iz paprike (zmleti sušeni plodovi Capsicum sp.)
               
            
                  2.15
               
               
                  Suspenzija ali zdrob iz Chlorelle (suspenzija žive Chlorelle sp. v vodi ali sušena in zmleta Chlorella sp.)
               
            
                  2.16
               
               
                  Zdrob iz alg (sušene in zmlete mikroalge kot na primer Schizochytrium sp. z inaktiviranimi celicami)
               
            
                  2.17
               
               
                  Produkti in stranski produkti fermentacije (fermentirana posamična krmila po inaktivaciji fermentacijskih mikroorganizmov in stranskih produktov fermentacije (sušen in zmlet stranski produkt fermentacije v trdnem ali tekočem stanju) po ekstrakciji aktivne komponente ali aktivnosti, inaktivaciji mikroorganizma in le s preostankom aktivne komponente (aktivnih komponent) ali aktivne snovi.